Τροποποιημένη πρόταση οδηγίας του Ευρωπαϊκού Κοινοβουλίου και του Συμβουλίου που αφορά την τροποποίηση της οδηγίας 93/74/ΕΟΚ του Συμβουλίου σχετικά με τις ζωοτροφές με τις οποίες επιδιώκονται ιδιαίτεροι στόχοι διατροφής και την τροποποίηση των οδηγιών 74/63/ΕΟΚ, 79/373/ΕΟΚ και 82/471/ΕΟΚ (1) (98/C 273/06) COM(1998) 484 τελικό - 97/0208(COD)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 27 Ιουλίου 1998)

Σε απάντηση της γνώμης που διατύπωσε το Ευρωπαϊκό Κοινοβούλιο κατά τη σύνοδο της ολομέλειας της 19ης Φεβρουαρίου 1998, επί προτάσεως οδηγίας του Ευρωπαϊκού Κοινοβουλίου και του Συμβουλίου που αφορά την τροποποίηση της οδηγίας 93/74/ΕΟΚ του Συμβουλίου σχετικά με τις ζωοτροφές, με τις οποίες επιδιώκονται ιδιαίτεροι στόχοι διατροφής και την τροποποίηση των οδηγιών 74/63/ΕΟΚ, 79/373/ΕΟΚ και 82/471/ΕΟΚ, σύμφωνα με τις διατάξεις του άρθρου 189 Α παράγραφος 2 της συνθήκης για την ίδρυση της Ευρωπαϊκής Κοινότητας, η Επιτροπή αποφάσισε να τροποποιήσει την προαναφερθείσα πρόταση ως εξής:

1. Μετά την πρώτη αιτιολογική σκέψη προστίθενται οι ακόλουθες αιτιολογικές σκέψεις:

«ότι τα συμπληρώματα διατροφής διατίθενται στην αγορά, σε ορισμένα κράτη μέλη, εδώ και αρκετά χρόνια, και ότι για το λόγο αυτό θα πρέπει να καταρτισθεί ευρωπαϊκός κατάλογος των αναγνωρισμένων στόχων διατροφής στα διάφορα κράτη μέλη 7

ότι τα συμπληρώματα διατροφής, αντίθετα από ότι οι ζωοτροφές με ιδιαίτερο στόχο διατροφής, προστίθενται στις συνήθεις τροφές χωρίς να τις αντικαθιστούν και γι' αυτό το λόγο χρησιμοποιούνται μόνο για σύντομα χρονικά διαστήματα».

2. Στο άρθρο 2 παράγραφος 1, τα στοιχεία δ) και ε) αντικαθίστανται από το ακόλουθο κείμενο:

«δ) "συμπληρώματα διατροφής για τα ζώα":

τα παρασκευάσματα που περιέχουν ουσίες με αποκλειστικά διατροφικό σκοπό και που, λόγω της φύσης τους, της συγκέντρωσής τους ή των ιδιαιτέρων όρων χρήσης τους, προορίζονται για χορήγηση στα ζώα διά του στόματος, επιπροσθέτως της ημερήσιας μερίδας τους, για την κάλυψη προσωρινώς αυξημένων αναγκών υπό ορισμένες περιστάσεις της εκτροφής τους ή της ζωής τους, δεν μπορούν δε να θεωρούνται ως συμπληρωματικές ζωοτροφές ούτε ως τροφές με ιδιαίτερους στόχους διατροφής.

ε) "στόχος ιδιαίτερης διατροφής":

ο στόχος ο οποίος αποσκοπεί στην ικανοποίηση των ειδικών αναγκών διατροφής ορισμένων κατηγοριών κατοικιδίων ζώων ή ζώων εκμετάλλευσης, η διαδικασία των οποίων όσον αφορά τη χώνευση, την απορρόφηση ή ο μεταβολισμός ενδέχεται να διαταραχθούν ή έχουν διαταραχθεί προσωρινά ή αμετάκλητα και, ως εκ τούτου, δύνανται να επωφεληθούν από μια προσαρμοσμένη διατροφή κατάλληλη για την υγεία τους».

3. Το άρθρο 3 αντικαθίσταται από το ακόλουθο κείμενο:

«Άρθρο 3

1. Τα κράτη μέλη ορίζουν ότι οι ζωοτροφές με ιδιαίτερο διατροφικό στόχο πρέπει να αποβλέπουν σε έναν διατροφικό διαιτητικό στόχο κατά την έννοια του άρθρου 2 στοιχείο ε).

2. Τα κράτη μέλη ορίζουν ότι τα συμπληρώματα τροφών για ζώα πρέπει να έχουν αποκλειστικά διατροφικό στόχο και να αποβλέπουν:

- στην επίτευξη των κατά την έννοια του άρθρου 2 στοιχείο ε) διατροφικών διαιτητικών στόχων.

Τα κράτη μέλη ορίζουν ειδικότερα ότι τα συμπληρώματα διατροφής για ζώα δεν δύνανται να περιέχουν φάρμακα ή πρόσθετα που ανήκουν στις ομάδες των αντιβιοτικών, των αυξητικών ουσιών, των κοκκιδιοστατικών ή των φαρμακευτικών ουσιών.

Επιπλέον, για να εγγραφεί στον κατάλογο εγκεκριμένων προορισμών συμπληρωμάτων διατροφής για ζώα σύμφωνα με το άρθρο 8, ένας στόχος διατροφής οφείλει:

- να αποσκοπεί στην κάλυψη προσωρινών διατροφικών αναγκών μέγιστης διάρκειας επτά ημερών εφόσον αφορά ένα είδος ή κατηγορία ζώων των οποίων τα προϊόντα προορίζονται για ανθρώπινη διατροφή

και

- να μην μπορεί να επιτευχθεί με απλή τροποποίηση της συνθέσεως των συνηθισμένων σύνθετων τροφών ή με τροφή που αποσκοπεί σε ιδιαίτερο στόχο διατροφής.

3. Ο χαρακτήρας, η σύνθεση και ο τρόπος χρήσης των ζωοτροφών με ιδιαίτερους στόχους διατροφής και των συμπληρωμάτων τροφών για ζώα πρέπει να είναι τέτοιοι ώστε τα τρόφιμα και συμπληρώματα αυτά να ανταποκρίνονται στο στόχο για τον οποίο προορίζονται».

4. Στο άρθρο 6 παράγραφος 1, το στοιχείο β) αντικαθίσταται από το ακόλουθο κείμενο:

«β) ο ακριβής προορισμός ήτο ο διαιτητικός στόχος διατροφής».

(1) ΕΕ C 298 της 30.9.1997, σ. 10.